cyanic-selkie/wikianc huggingface dataset:
Леона Луис
Првиот сингл на Луис „A Moment Like This“ стана најбрзо продаваниот UK сингл, после тоа што бил даунлодиран околу 50,000 пати после 20 минути од неговата реализација. Нејзиниот втор сингл „Bleeding Love“ стигна на првото место во околу 30 сингл табели низ целиот свет. Во ноември 2008 таа повторно постави нов рекорд и тоа во најпродаван само даунлоад сингл кога станува збор за реализацијата на кавер верзијата на песната на Snow Patrol „Run“ со која што продала 69,244 копии во еден ден.
Долно Каласлари
Долно Каласлари (или Долно Караслари) — село во Општина Велес, во областа Клепа, во околината на градот Велес.
Географија и местоположба
Селото се наоѓа во источниот дел на Општина Велес, непосредно до новата траса на автопатот Е-75. Селото е рамничарско на надморска височина од 210 метри, и е оддалечено 9 километри јужно од Велес и 38 километри северно од Неготино и 37 километри северно од Кавадарци.
Население
Според статистиката на Васил К’нчов („Македонија, Етнографија и статистика“) од 1900 година, во Долно Каласлари живееле 110 жители, сите Македонци.
Долно Каласлари е средно по големина село, коешто во 1961 година броело 330 жители, од кои 309 Македонци, 18 Албанци, 1 Србин и само 2 останати. Во 1994 година бројот се зголемил на 436 жители, од кои 435 биле Македонци и само еден останат.
Според пописот од 2002 година, во селото живеат 446 жители, од кои 443 Македонци, 1 Србин и само 2 останати.
Од демографски асект е интересно тоа што за разлика од Горно Каласлари каде мнозинството се Албанци и бројот на населението опаѓа, овде во Долно Каласлари живеат само Македонци и бројот на население расте.
Според последниот попис од 2021 година, во селото живееле 410 жители, од кои 335 Македонци, 3 Албанци, 1 Србин и 71 лице без податоци.
На табелата е прикажан националниот состав на населението низ сите пописни години:
Стопанство
Со развојот на мали претпријатија и формирањето на индустриска зона на излезот од Велес кон Прилеп, многу стопанственици отвориле свои фирми во и околу Долно Каласлари. Најзначаен трговски центар е „Оlympus Plaza“ - Велес со седиште во Долно Каласлари со вкупно 3000 работници. Потоа други значајни фирми се: „АУТОЛ-М“ (сервис за автомобили), „Мотел Македонија“, „Макоил“, „Макпетрол“ и некои други помали фирми.
Избирачко место
Во селото постои избирачкото место бр. 2193 според Државната изборна комисија, сместени во просториите на месна заедница. Во ова избирачко место е опфатено и селото Горно Каласлари.
На претседателските избори во 2019 година, на ова избирачко место биле запишани вкупно 396 гласачи.
Културни и природни знаменитости
Палеонтолошко наоѓалиште кој се наоѓа околу 3 км југоисточно од Велес во близина на селото Каласлари. Фосилното наоѓалиште е откриено во 1973 година при изградбата на автопатот Велес - Гевгелија. По богатството на пронајдените фосилни цицачи (коњи, газели, сабјозаби мачки. жирафи, свињи, кучиња и др.), ова наоѓалиште се вбројува во едно од најпознатите кои досега се откриени во светот. Површината на заштитениот простор изнесува 148 ха.
Редовни настани
Во Д. Каласлари на ден 6 мај секоја година се прославува славата Ѓурѓовден. Веќе неколку години наназад на овој ден се одржува и турнир во мал фудбал, каде што учествуваат повеќе од 15 екипи од различни места.
Иселеништво
Од селото иселеништво има во Турција, каде се иселило турското население.
Азиска фудбалска конфедерација
Азиска фудбалска конфедерација (AFC) — главно фудбалско тело во Азија, составено од 47 членки.
Организацијата била основана на 8 мај 1954 во Манила, Филипини, и е една од шестте континентални конфедерации на ФИФА. Седиштето се наоѓа во Букит Јалил, Куала Лумпур, Малезија. Во моментот претседател е Салман Бин Ибрахим ал-Калифа.
Натпревари организирани од АФЦ
АФЦ го организира Азискиот Куп, натпреварување наменето за фудбалските репрезентации од Азија кој се одржува секои четири години, како и Азиските Квалификации за Светското првенство и АФЦ Challenge Cup. Таа исто така ги организира квалификациите во фудбал за Олимписките игри за регионот на Азија. АФЦ организира три различни меѓународни клупски натрпреварувања секоја година. Најзначајно (и најстаро од постоечките клупски натрпреварувања на АФЦ) е Лигата на шампиони на АФЦ, организирано врз основа на Лигата на шампиони од УЕФА, создадена во сезоната 2002/03 со соединување на Азискиот Куп на шампиони и Азискиот Куп на Победници на Купови. Останатите натпреварувања се создадени во 2004 година кога бил формиран „Vision Asia blueprint“ за развој. Ова довело до тоа 14-те најдобро рангирани АФЦ нации, да ги испратат своите најдобро екипи во Лигата на шампиони на АФЦ. Следните 14 нации, учествуваат со свои екипи во АФЦ купот.
Остатокот од членките на АФЦ го формираат со свои екипи АФЦ Претседателскиот Куп. Екипи кои се квалификуваат од секоја земја за меѓународните натпревари обично се шампионите и победниците на националниот куп. Моментно не постои напредување или пак испаѓање од секое од овие натрпреварувања. Во текот на годините, организацијата започнала реформи, кои вклучувале зголемена транспарентност, зголемување на компететивноста, подобрување на опремата за тренинг и задолжување на лигите да создадат систем за унапредување и назадување. Први 10 лиги кои треба да бидат реформирани се: Австралија, јапонија, Кина, Јужна Кореја, Сингапур, Индија, Иран, Обединети Арапски Емирати, Саудиска Арабија и Катар. Предлогот предвидел радикални промени во Австралија, каде што професионалните лиги во сите спортови се организирани врз модел на затворено членство и ограничен буџет, систем главно применуван во Северна Америка.
Постојат 12 АФЦ Федерации кои учествуваат во Арапскиот Национален Куп организиран од УАФА (UAFA). Тоа се Бахреин, Ирак, Јордан, Кувајт, Либан, Катар, Оман, Палестина, Саудиска Арабија, Сирија, Обединети Арапски Емирати и Јемен.
Женски фудбал во Азија
Азиската Женска Фудбалска Конфедерација (ALFC) е дел од АФЦ (AFC) кој се занимава со развој на женскиот фудбал во Азија. АЛФЦ е создадена како независна асоцијација во април 1968 година на состанок на кој учествувале Тајван, Хонгконг, Малезија и Сигапур. Во 1986 година АЛФЦ се спојува со АФЦ.[3] Азиската Женска Фудбалска Федерација помогна во организацијата на AFC Азискиот Куп за жени, за првпат одржан во 1975 година, како и на AFC првенство до 19 години за жени и AFC првенството до 17 години за жени.
Членство
Азиска фудбалска конфедерација има 47 членки
1: Член на AFC member, не е член на FIFA.
2: Земја или територија на Океанија, но не е член на AFC.
3: Поранешен член на Конфедерацијата за фудбал во Океанија (1976–1982), приклучен кон AFC.
4: Поранешен член на Конфедерацијата за фудбал во Океанија (1966–2006), приклучен кон AFC.
5: Дел од Олимпискиот комитет на САД.
Јуџи Наказава
(роден ) — јапонски фудбалер.
Репрезентативна кариера
бил член на јапонската репрезентација на Светското првенство 2006 и 2010.
Чајна шолја
Чајна шолја е мала шолја со рачка, со мала големина која може да се фати со палецот и еден или два прста. Обично се прави од порецелан. Најчесто ваквата шолја припаѓа на сервис, составен од шолја и соодветна тацничка. Овие пак можат да бидат дел од чаен сервис заедно со чајник, крем бокалче за млеко, шеќерник и лонче за фрлање.
Некои колекционери собираат многубројни уникатни шолји со соодветни тацнички. Подобрите чајни шолји се направени од бел прозрачен порцелан украсен со цветни мотиви. Тие исто така може да го одбележуваат место, личност или настан. Овие колекционери исто така собираат и сребрени чајни лажички. Овие обично имаат украсени керамички вметки во дршката со исти или слични мотиви.
Првите шолји направени конкретно за пиење на новиот напиток - чајот - во Европа биле увезени од јапонскиот пристаништен град Имари. Чајните садчиња во Далечниот Исток немале рачки, и затоа првите европски имитации направени во Мајсен, исто така биле без рачки.
Асгат, Завхан
Асгат (Асгат) е област во Монголија во покраината Завхан.
Фуентес де Ањо
Фуентес де Ањо — општина во покраината Авила на автономната заедница Кастиља и Леон во Шпанија.
Св. Архангел (Асамати)
'''Св. Архангел''' — археолошко наоѓалиште во преспанското село Асамати. Претставува осамен наод од доцноантичко време. Се наоѓа на околу 200 м јужно од црквата „Св. Архангел Михаил“, на езерскиот брег, каде по смалувањето на нивото на водата се гледаат остатоци т.е. темели на три ѕида, паралелно поставени, со 4 м растојание помеѓу нив, во правец исток-запад, градени од речен камен. На западната страна ѕидовите навлегуваат во езерото, така што формата и димензиите на објектот сè уште не се определи. По површината се среќаваат фрагменти од керамички садови и питоси.
Шукрија Исеиноски
Шукрија Акиов Исеиноски ( во —  во ) — македонски партизан од турска народност, борец за слобода на Македонија и учесник во НОВ.
Суперлига на Швајцарија
Суперлига на Швајцарија е најсилната фудбалска лига во Швајцарија. Досега најмногу титули освоил Грасхопер (27).
Систем на натпреварување
Суперлигата на Швајцарија содржи 10 клуба кои играат меѓу себе во четирикратен лигашки-систем. Последнопласираниот тим во лигата игра следната сезона во Втората лига на Швајцарија, а претпоследниот тим има шанса преку баражот (плеј-аут) да обезбеди опстанок во најсилната лига, играјќи против второпласираниот тима од Втората швајцарска лига. Првопласираниот и второпласираниот тим обезбедуваат место во третото квалификациско коло за Лигата на шампионите, додека од преостанатите 2 тима од плеј-офот, едан игра во второто, а еден во третото квалификациско коло за Лига Европа.
Демографија на Јужна Кореја
Оваа статија е за демографските одлики на населението на Јужна Кореја, вклучувајќи ги густината на населеност, етничката припадност, нивото на образование, здравјето на населението, економскиот статус, религиозната определеност и други аспекти на населението.
Показатели
Во јуни 2012 година, населението во Јужна Кореја достигнало 50 милиони. Од 2000-тите години, Јужна Кореја се бори со ниска стапка на наталитет, што води до некои испитувања за да се сугерира дека доколку се одржат трендовите на популацијата, населението на земјата ќе исчезне до 2750 година.
Во април 2016 година, населението во Јужна Кореја било проценето на околу 50,8 милиони од Националниот завод за статистика, со континуиран пад на населението во работоспособното население и вкупната стапка на фертилитет. Густината на населението според податоци од 2015 година изнесува околу 505 по квадратен километар, повеќе од 10 пати од глобалниот просек. Повеќето јужнокорејци живеат во урбаните средини, поради брзата миграција од селата за време на брзата економска експанзија на земјата во 1970-тите, 1980-тите и 1990-тите. Главниот град Сеул, исто така, е најголемиот град во земјата и главен индустриски центар. Според пописот од 2005 година, Сеул имал население од 10 милиони жители. Во главниот град на Сеул има 24,5 милиони жители (околу половина од целокупната популација на Јужна Кореја), што е втора по големина метрополитенска област во светот. Други главни градови се Бусан (3,5 милиони), Инчон (2,5 милиони), Тегу (2,5 милиони)итн.
Населението е исто така зафатено од меѓународната миграција. По Втората светска војна и поделбата на Корејскиот полуостров, околу четири милиони луѓе од Северна Кореја ја преминале границата со Јужна Кореја. Овој тренд се променил во следните 40 години поради емиграцијата, особено во САД и Канада. Вкупното население во Јужна Кореја во 1955 година изнесувало 21,5 милиони, и се зголемило за повеќе од двојно, до 50 милиони евра до 2010 година.
Јужна Кореја е едно од најпознатите етнички хомогени општества во светот, при што повеќе од 99% од жителите имаат корејска етничка припадност.
Процентот на странски државјани рапидно расте. Од 2009 година, Јужна Кореја имала 1.106.884 странски жители, 2,7% од населението. Сепак, повеќе од половина од нив се етнички Корејци со странско државјанство. На пример, емигрантите од Кина (ПРЦ) сочинуваат 56,5% од странските државјани, но околу 70% од кинеските граѓани во Кореја се државјани на НР Кина со корејска етничка припадност. Без оглед на етничката припадност, во Јужна Кореја има 28.500 американски воен персонал, кој најмногу служи за еднолетна турнеја без придружба (иако приближно 10% служат за подолги патувања придружени со семејство), според Корејскиот национален завод за статистика. Покрај тоа, околу 43.000 наставници по англиски јазик од англиско говорно подрачје привремено престојуваат во Кореја. Во моментов, Јужна Кореја има една од највисоките стапки на раст на странски родените жители, со околу 30.000 странски родени жители кои добиваат јужнокорејско државјанство секоја година од 2010 година.
Наталитетот во Јужна Кореја бил најнизок во светот во 2009 година. Доколку се продолжи со овој тренд, се очекува неговото население да се намали за 13% на 42,3 милиони во 2050 година. Годишниот наталитет во Јужна Кореја е приближно 9 раѓања на 1000 луѓе. Сепак, наталитетот се зголемил за 5,7 отсто од 2010 година, а Кореја веќе нема најнизок наталитет во светот. Според извештајот за 2011 година од Chosun Ilbo, вкупната стапка на фертилитет во Јужна Кореја (1,23 деца родени по жена) е повисока од онаа на Тајван (1,15) и Јапонија (1,21). Просечниот животен век во 2008 година изнесувал 79,10 години ,​​(што е 34 место во светот ), но до 2015 година се зголемил на околу 81. . Јужна Кореја има најголем пад во работоспособното население во земјите на ОЕЦД. Во 2015 година, Националниот завод за статистика проценил дека населението во земјата ќе го достигне својот врв до 2035 година.
Прираст
=== Тековен прираст на населението ===
Етнички групи
Јужна Кореја е релативно хомогено општество со апсолутно мнозинство од населението од корејска етничка припадност (корејската етничка група опфаќа околу 96% од вкупното население на Корејската република). Сепак, со нејзиното појавување како економска сила, можностите за странски имигранти се зголемиле, а во 2007 година бројот на странски државјани кои живеат во Јужна Кореја поминал еден милион за првпат во историјата, и бројот достигнал 2 милиони во 2016 година. 1.016.000 од нив дошле од Кина, при што повеќе од половина од нив се етнички Корејци со кинеско државјанство. Следната најголема група била од Виетнам со 149.000 жители. Третата по големина група од САД со 117.000 жители, со исклучок на американските трупи стационирани во земјата, Тајланд, Филипини, Узбекистан и други земји.
Бајанхаирхан, Завхан
Бајанхаирхан (Баянхайрхан) е област во Монголија во покраината Завхан. Во 2005 година, неговото население било 1,968.
Егемен Багиш
Егемен Багиш (Egemen Bağış; р. во ) — турски политичар, член на турскиот парламент од ноември 2002 година, моментален министер за европски прашања и главен преговарач на Турција во разговорите за пристапување на земјата кон Европската Унија. Покрај ова, тој е член на Партијата на правдата и развојот и е задолжен за надворешните односи на партијата.
Алопатричка видообразба
Алопатричка видообразба, алопатричка специјација или географска видообразба — видообразба (специјација) каде глсвна улога играат географските изолациони чинители како што се реките, морињата, езерата, високите планини, пустините и сл.
Алопатричките видови од една популација настануваат кога меѓу одделни делови на популацијата се создаваат различни географски пречки.
Пример за ваква алопатричка видообразба е со островите на Јадранското Море, кои настанале со покачувањето на нивото на водата. При тоа, на нив останале изолирани делови од популациите на голем број животни и растенија. Меѓу нив се и неколку видови гуштери кои дивергентно еволуирале во подвидови, кај кои постапно настанувала и репродуктивна изолација на одделни острови. Слично е и со примерот на дождовниците кои се развиле по повеќе видови поради други географски пречки.
Почаково
Почаково (словенечки: Počakovo) — населба во Општина Радече во југоисточна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Бања Баши џамија
Џамијата Бања Баши (турски: Banyabaşı Camii) е џамија која се наоѓа во Софија, Бугарија. Објектот бил изграден по иницијатива на Ефенди Кад Сеифулах. На влезот од портата на џамијата има втиснат нејасен текст, но под овој текст ја има бројката 974 според кој се смета дека таа била изградена во 1566-1567 година од страна на Синан според исламскиот календар. Последните реконструкции на џамијата биле во почетокот на XX век.
Св. Никола (Љубаништа)
За современите цркви, видете Црква „Св. Никола“ (главна) и Црква „Св. Никола“ (пештерна) '''Св. Никола или Селски Гробишта''' — археолошко наоѓалиште во охридското село Љубаништа. Наоѓалиштето претставува средновековна црква и некропола. Во северозападниот дел на селските гробишта се зачувани остатоци од сакрална градба која жителите ја викаат Св. Никола. Црквата зафаќа простор од 15 × 8 метри. На источниот крај се гледа апсидата. Ѕидовите се малку подобро зачувани во олтарниот дел и се градени од кршен камен, бигор и варов малтер. Околу црквата има гробови со конструкции од камени плочи.
Лигави габи
Порано овие организми се сметале за габи, но сега се класифицираат како протисти и се поделени во неколку групи:
Myxogastrea
Типичен претставник на овој тип лигави габи е родот Stemonitis. Сапрофагната исхрана вклучува гнили растителни делови, додека во друга фаза од животот се исхрануваат и со фагоцитоза на бактерии. Имаат сложен животен циклус во кој се јавуваат разновидни фази - амебоидна, монадална и плазмодијална - од кои последната е доминантна. Монадалната фаза се именува како миксомонадална, а амебоидната како миксамеба. Овие фази можат да минуваат од една во друга во зависност од тоа дали има доволно влага во средината или, пак, условите се посуви. Амебоидната фаза обично е краткотрајна, бидејќи набрзо се јавува плазмогамија (спојување на протопластите од различни амеби - амебите делуваат како гамети, при што мораат да се сретнат гамети од различен тип). Бидејќи меѓу амебите нема никаква видлива разлика, овој тип плазмогамија е познат како изогамија.
Со спојувањето на јадрата од протопластите (процес познат како кариогамија) настанува зигот. Првичното клеточно јадро се дели неколкупати и дава една протоплазматична повеќејадрена маса која не е обиколена со никаков клеточен ѕид. На овој начин се добива вистински плазмодиум, односно фузионен плазмодиум. Фазата на плазмодиум е најдолготрајна. Според ова, плазмодиумот е една гола маса на протоплазма која се лизга во областите богати со органска материја, бидејќи се исхранува со бактерии. Може да се сретне во периодите кога има поинтензивно разградување на органската материја (на пример, на есен).
Плазмодиумот не е лесно да се култивира во лабораторија; одредени видови се култивираат за проучување на белковините како актин и миозин со кои тие се богати. При лизгањето по подлогата, плазмодиумот на својот преден дел секогаш зазема лепезеста форма, додека задниот дел е пределот на мрежесто распоредените цевчиња (венули). Протоплазмата е ограничена со периферно задебелување, поради што внатрешните делови се потечни, додека периферните се густи и задебелени. Во посушните периоди плазмодиумот бара поаерирани места, каде ја започнува фруктификацијата проследена со мејоза. Плодните тела кои се добиваат притоа се среќаваат во добро аерирани места, со што се олеснува распространувањето на многубројните образувани спори.
Dictyosteliida
Како прототип за оваа група се користи родот Dictyostelium. Тој има едноставен животен циклус со доминантна фаза од типот амеба која се исхранува со бактерии и живее на гнила растителна материја во влажни места или во водни басени.
Спорите по пат на герминација (‘ртење) даваат амеби. Амебата бара места богати со органска материја. По одредено време доаѓа мигот кога оваа амеба започнува да го излачува хормонот акразин, кој ги привлекува другите амеби. Моментот на излачување на овој хормон обично коинцидира со посушниот период од годината.
Амебите се среќаваат, но не се спојуваат, туку образуваат агрегационен плазмодиум, во кој секоја амеба си ја задржува својата независност. Ова се интересни образованија кои формираат издаден раб на страната на движење на плазмодиумот. Амебите ротираат на начин со кој се создава псевдоплазмодиум кој мигрира, а по одредено време сите овие амеби заедно се сместуваат на погодни места каде започнува фруктификацијата. Во овој случај доминантна е една структура наречена спорокарп, во чија формација учествуваат сите амеби. Спорокарпот се состои од филамент и спороциста која ја забрзува дисперзијата на спорите во воздухот. Овој циклус е на некој начин нецелосен.
Plasmodiophorida
Ова се облигатни паразити, главно ендогени, и некои од нив се важни, бидејќи ги засегаат растенијата култивирани од страна на човекот. Како прототип тука ќе биде земен видот Plasmodiophora brassicae, кој предизвикува болест наречена кила на зелката, напаѓајќи ги корењата на растенијата од фамилијата крстоцветни.
Животниот циклус се менува од живот во почвата до живот во коренот. Прво се образуваат секундарни зооспори со две подвижни камшичиња на кои им е потребна вода. Зооспорите делуваат како гамети (плазмогамија) од типот на изогамија. Формираниот зигот (по пат на кариогамија) се внесува во кореновото влакно, со што започнува инфекцијата. Првичната клетка се дели неколкупати и симултано излачува хормон кој предизвикува хипертрофија, при што се образуваат тумори на корењата, во овој случај т.н. кила на зелката.
Со повторените делби се образува многу мал внатреклеточен плазмодиум. Овој плазмодиум минува низ акариотски или безјадрен стадиум (всушност, неговите јадра стануваат невидливи) по што следува мејозата. На крајот, плазмодиумот се востановува повторно, овој пат со видливи јадра, и настануваат повеќе цисти внатре во клетките на домаќинот. Потоа клетките се разложуваат и цистите одново ќе се најдат на земјата. Доколку дозволуваат условите на средината, тие герминираат и ја даваат монадалната фаза, една примарна зооспора, која е во активна потрага на нови коренови влакненца и која се интродуцира во нив образувајќи плазмодиум кој се претвора во спороциста со многу спори, кои преоѓаат на земјата. Новите примарни спори даваат секундарни зооспори кои можат да соединуваат. Овие ендопаразити водат до големи економски загуби.
Ливонија (Мичиген)
Ливонија (Livonia) е град во американската држава Мичиген. Овој град според статистиките во 2007 година, има 100 545 жители, што го прави петти по број на жители во Мичиген.
Македонска воено-инспекциска област
Македонската воено-инспекциска област била административно-управна единица во рамките на Царството Бугарија во текот на Првата светска војна од окупираните делови на Србија. Во МВИО влегувале Вардарска Македонија и делови од Косово.
Формирање
Македонската воена инспекциска област била формирана на 8 декември 1915 со седиште во Скопје и се наоѓа во оперативната зона до 29 септември 1918 година. Административна област ги вклучувала следниве области: Скопско, Кумановско, Тетовско, Штипско, Тиквешко, Битолско, Охридско, Призренско и Приштинско. Гувернер на областа од создавањето па сè до 1918 година бил генералот Рачо Петров, а бил наследен од Стефан Тошев.
Во Македонската воена инспекциска област во 1916 година била формирана една планинаска дивизија. Од јуни 1918 г. е поделена на окупаторски области, а од 11 август на Скопска и Штипска дивизиска областа со по 5 воени окрузи. Од 7 октомври 1918 година нејзиниот Штаб се наоѓал во Софија. Од 1918 година раководител на комуникациите во Македонската воено-инспекциска област бил генералот Симеон Јанков. Таа била распуштена на 16 декември 1918 година.
Шеќерник
Шеќерник е мал сад за чување на шеќер или шеќерни коцки, за служење во чај или кафе, и како таков е составен дел од чајниот прибор.
Јуре (национален парк)
Јуре е остров, околен архипелаг од околу 30 острови и национален парк сместен во најголемото шведско езеро, Венерн. Основан во 1991 година, националниот парк има површина од 24 км2 (9,3 квадратни милји) и ги вклучува сите острови на архипелагот.
Островите во моментов се ненаселени, но има ловечка куќа и светилник без екипаж. Дивиот свет вклучува елен лопатар и голема разновидност на птици, вклучувајќи острици, хоби, остриги и големи галеби со црн грб. Хоризонтот на Јуре се состои само од вода, освен во јужниот правец каде што е видлив Кинекул.
Галегос де Алтамирос
Галегос де Алтамирос — општина во покраината Авила на автономната заедница Кастиља и Леон во Шпанија.
Топфштет
Топфштет (Topfstedt) — општина во округот Кифхојзер, во сојузната покраина Тирингија, Германија.
Местоположба
Топфштет се наоѓа на Тириншката Котлина. Местото се наоѓа околу 40 километри североисточно од покраинскиот главен град Ерфурт и 18 километри јужно од окружниот град Зондерсхаузен
Општински единици
Општината се состои од Нидертопфштет и Обертопфштет. Обете места се оддалечени едно од друго околу еден километар.
Знаме на Белоруската Советска Социјалистичка Република
Знамето на Белоруската Советска Социјалистичка Република било усвоено на 25 декември 1951 година од страна на владата на тогашната Белоруска ССР.
Дизајн
Пред официјалното усвојување, знамето на Белоруската ССР било целосно црвена (1919, додека постоела Литванско-Белоруската ССР), потоа била додадена кириличната скратеница ССРБ (1919-1937), а подоцна и срп и чекан како и петокраката ѕвезда (1937-1951), карактеристични симболи на комунизмот. Знамето било во употреба сè до 1991, кога било заменето со сегашното знаме на Белорусија кое не го променило значително изгледот.
Тацна
Тацна — вид мала чинијка која се користи за подметнување под шолја - поголема за кафе или помала чајна шолја за чај. Тацничката обично има подигнато средиште за да може да се вклопи во долната страна на шолјата. Намената на тацничката е да ги фаќа истурениците, прсканиците и капењата на напитокот во шолјата, така заштитувајќи го чаршафот или пијачот доколку тој ги држи в раце. Тацничката е и згодно место за оставање на користена лажичка, со помош на која на пијалакот претходно му се вмешал заблажувач или млеко.
Иако нејзе ѝ е местото на поставената маса во еден прибор за ручавање, уникатните чајните шолји често се продаваат со соодветни тацнички, или сами, или како дел од чаен сервис, во кој спаѓаат и чајник и мали десертни чинии. Сервисите обично содржат четири шолји со тацнички.
Зарф
Зарф е рамка за држење на шолја без рачка, на начин поцврст од тацничката. Оваа рамка е особено погодна за држење на топло кафе или чај во тенка стаклена или пластична чаша.
Рамско Езеро
Рамско Езеро е вештачко езеро кое се наоѓа во Босна и Херцеговина и е создадено во 1968 година. Максималната должина е 12 километри, зафаќа површина од околу 1.500 хектари, длабочина од 95 метри, а има осцилации на водата до 55 метри. Езерото е опкружено со планините: Радуше, Макљен, Љубуша и Врана. Тука е почетокот на сливот на Јадранското Море, водата е чиста и јасна. Главен воден придонес е реката Рама, што извира од двa моќни извори југозападно од селото Варвара.
Левото врело е летно и постојано присутно, а десното е зимско и е присутно низводно. Зимското настанува со топење на снегот и мразот.
Аидис Круопис
Аидис Круопис (Aidis Kruopis; р. ) — литвански професионален друмски велосипедист, кој вози за професионалната екипа.
Надворешни врски
3
Акустична гитара
Акустична гитара може да се однесува на еден од следните музички инструменти:
Обрежје (Радече)
Обрежје (словенечки: Obrežje) — населба во Општина Радече во југоисточна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Долги светла
Долги светла – делови од возила кои се користат за осветлување и им овозможуваат на возилата да се движат ноќе или во случај на слаба видливост. Овие делови овозможуваат да се осветли патот пред возилото колку што е можно подалеку. Тие се комплементарни на соборените светла.
Користење
Долгите светла се користат вон населени места и кога на патот нема други учесници во сообраќајот.
Возачот на моторно возило е должен наместо долгите светла за осветлување на патот да ги употребува соборените светла:
Шунсуке Накамура
(роден ) — јапонски фудбалер.
Репрезентативна кариера
бил член на јапонската репрезентација на Светското првенство 2006 и 2010.
Тврдина Камерленго
Тврдината Камерленго е тврдина која се наоѓа во градот Трогир, во Хрватска. Најстариот дел од тврдината е нејзината кула, која била изградена кон крајот на 14 век. Ѕидините на тврдината биле изградени по доаѓањето односно заземањето на овие територии од страна на Венецијанската република. Тврдината била градена во периодот помеѓу 1420 година и 1437 година.
NGC 3280B
NGC 3280B — елиптична галаксија во соѕвездието Водна Змија, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 3280B се споменува и како NGC 3295B, MCG -2-27-7, NPM1G -12.0323.
Податоци од набљудување
Според морфолошката класификација на галаксиите, NGC 3280B е од видот E-S0. Видливиот сјај со голо око изнесува 15 m, а оној во рамките на интервалот од минималната до максималната честота 16 m, додека површинскиот сјај изнесува 13 m/лм2. NGC 3280B има привидни димензии од 0,5' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 32 м 45,5 с, а неговата деклинација, односно висината на лакот на тој агол, - 12° 38' 12". Положбениот агол на објектот е во износ од 170°.
Други поделби
Проучување на NGC 3280B е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 31156. Во рамките на атласот на длабокото небо, Уранометрија 2000.00, објектот припаѓа на групата означена со бројот 280; додека во Каталогот на основни ѕвезди (GSC) е групиран под бројот 5497. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1537.
Пристапување на Србија кон Европската Унија
Пристапувањето на Србија кон Европската Унија (ЕУ) е процес во кој Република Србија треба да стане членка на ЕУ. На 22 декември 2009 година Србија официјално поднесе барање за членство во ЕУ. Покрај пречките во областа на политиката, на 7 декември 2009 година Србија го деблокира договорот за трговија со Србија, а на 19 декември 2009 година државите од шенген зоната им одобрија визна либерализација на српските граѓани.Владата на Србија има за цел Србија да пристапи кон ЕУ во 2014 година, според планот на Пападополу-агенда 2014.Заменик претседателот на Европската комисија Жак Барот изгледа дека ја поддржува оваа иницјатива, предвидувајќи го пристапувањето на Србија кон ЕУ во наредните 5 до 7 години по поднесувањето на формалното барање за пристапување.По преговорите со Србија кои западнаа во ќор сокак,во октомври 2010 година,се вели дека ЕУ ќе сака да продолжи со преговорите за пристапување.
На 7 ноември 2007 година, Србија отпочна Договор за стабилизација и асоцијација(ДСА) со ЕУ, односно се согласи со крајната верзија на текстот кој треба да претрпи мали промени или да остане непроменет, чекор што претходеше на официјалното потпишување што се очекуваше да се случи во 2008 година.Ова претставуваше пресвртница во преговорите за пристапување на Србија и беше спроведена по Советот на главниот обвинител за воени злосторства Карла дел Понте, која што ја извести ЕУ дека земјата соодветно ги почитува одлуките на трибуналот но Ратко Младиќ мора да биде во Хаг пред да се случи какво било официјално потпишување.
Ставот на српската влада
Владата на Србија сака да ја подготви земјата за пристапување кон ЕУ во периодот помеѓу 2012 и 2015 година.Сепак,се чини дека многу поверојатно е ова да се случи околу 2015 година заради големиот број на домашни проблеми и обемни реформи коишто треба да се спроведат.Српската влада изјави дека статусот на Косово не треба да се поврзува со преговорите со ЕУ.
На 29 април 2009 г. вицепремиерот Божидар Дјелиќ го потпиша Договорот за стабилизација и асоцијација(ДСА).На 1 мај српскиот премиер во тој период Воислав Коштуница рече дека рускиот министер за надворешни работи Сергеј Лавров бил во право кога рекол дека треба да се потпише (ДСА).Но, еден ден подоцна, на 2 мај 2008 година, тој вети дека ќе го поништи договорот по изборите, нарекувајќи го „трик“, ”Договор на Солана” и” попишување на Тадиќ-Дјелиќ.По српските парламентарни избори во 2008 година, се формира нова  влада и парламентарно мнозинство, а опозицијата која што го потпиша (ДСА) остана без политичка моќ.” Еден од првите чекори на новата влада ќе биде да го достави  Договорот за стабилизација и асоцијација со Европската Унија на парламентот за ратификација.”изјави новиот српски премиер Мирко Цветковиќ.Почнувајќи од јануари 2009 г., српската влада започна еднострано да ги спроведува обврските од договорот. Европската комисија треба да ги процени ефектите.
Според една анкета од Центарот за слободни избори и демократија, почнувајќи од ноември 2009 година, 71% од граѓаните на Србија дадоа поддршка за пристапувањето.
Ставот на Европската Унија
Европската Унија(ЕУ) забележува дека единствениот предуслов и единствената пречка во процесот на пристапување на Србија кон ЕУ е српската соработка со Меѓународниот криминален суд на поранеш за поранешна Југославија (МКСЈ),а мотивот за таа пречка и условување е предавањето на обвинетите Ратко Младиќ и Горан Хаѓиќ за злосторства против човештвото.И двајцата ги бара (МКСЈ). Холандија претставува сериозен противник во потпишувањето и ратификацијата на (ДСА) помеѓу ЕУ и Србија,која што изјави дека договорот нема да стапи во сила сè додека (МКСЈ) не го притвори Ратко Младиќ.На 15 септември 2008 г.Холандија го блокира делот поврзан со трговијата од (ДСА) со Србија.ЕУ и Србија се расправаа во врска со сроведувањето на мисијата на ЕУ ЕУЛЕКС во Косово.ЕУ сака да ја спроведе својата мисија во Косово според предлогот на Мрти Ахтисари за статусот на Косово,но Србија сака мисијата ЕУЛЕКС прво да биде одобрена од Советот за безбедност на Обединетите нации во согласност со Резолуцијата 1244 на Советот за безбедност на ОН.Ова се случи подоцна откако канцеларот на ОН и српската влада направија план од 5 точки,по кој Советот за безбедност на ОН ја одобри мисијата ЕУЛЕКС,која што фунционираше под управата на УНМИК.Владите на Холандија и Белгија се спротивставија на потпишувањето на Договорот за стабилизација и асоцијација,додека владата на Шпанија лобираше на страната на Србија.
Преговори
Европската Унија ја разгледува можноста за проширување на Балканот уште од крајот на деведесеттите години.Преговорите станаа сериозни откако Србија го започна процесот на спроведување на реформи по падот на режимот на Милошевиќ во 2000год.тогаш,како дел од државната заедница на Србија и Црна Гора,кога ЕУ официјално објави дека Балканските држави се потецијални кандидати за членство.Ова е потврдено во 2003 г.
Во ноември 2005 г. започнаа преговорите околу Договорот за стабилизација и асоцијација.
На 8 ноември 2007 г. српскиот вицепремиер Божидар Дјелиќ и комесарот за проширување на ЕУ Оли Рен го одобрија Договорот за стабилизација и асоцијација помеѓу Србија и ЕУ во Брисел.
Оли Рен рече дека одлуката на ЕУ за одобрување на Договорот за стабилизација и асоцијација е резултат на подобрената соработка со (МКСЈ),како што соопшти главниот обвинител на овој Суд,Карла дел Понте.
Рен истакна дека целосната соработка на Белград со (МКСЈ)и понатаму останува предуслов за потпишувањето на Договорот за стабилизација и асоцијација,кој беше одобрен по започнувањето на првиот круг преговори.На 16 јануари 2008 г. Холадија и Белгија потврдија дека тие нема да го потпишат (ДСА)(потребни се потписи од сите земји-членки на ЕУ) сè додека Србија не гипочитува целосно прваилата на (МКСЈ).На 14 јануари обвинителот на (МКСЈ) Серж Брамерц потврди дека нема промени и дека Србија се́ уште не соработува целосно.
По овој договор,ЕУ планира да ѝ даде кандидатски статус на Србија,најрано во 2009 г.,зависно од нејзината целосна соработка со судот во Хаг.
Договор за стабилизација и асоцијација
На 17 февруари 2008 г.привремената влада на Косово еднострано прогласи независност од Србија.Ова беше проследено од многу држави на ЕУ кои го признаа Косово како независна држава.Овие настани силно влијаеа на српскиот политички пејзаж.Процесот на пристапување на Србија кон ЕУ беше главната тема по која мислењата на коалиционите партии се разидуваа.
На 4 април 2008 г.српскиот премиер Воислав Коштуница,поддржан од министерот за инфраструктура Велимир Илиќ,изјави дека членството на ЕУ не е веќе на дневен ред на владата на Србија.Коштуница рече дека пред влезот на Србија во ЕУ тие мора да разговараат за прашањето околу границите и територијалниот интегритет на Србија.Тој рече дека Србија во никој случај не мора да го потпише Договорот за стабилизација и асоцијација.Тој го нарекува овој Договор ,“Договор на Солана.”
Во исто време,претседателот Борис Тадиќ рече дека Конвенцијата од Виена му дозволува да го потпише Договорот и дека ќе го потпише доколку му е понудено. Владата претходно му даде овластување на вицепремиерот Божидар Дјелиќ да го потпише договорот и тој сè уште е подготвен да го направи тоа.
На 29 април 2008 г. вицепремиерот Божидар Дјелиќ го потпиша Договорот за стабилизација и асоцијација.На церемонијата во Луксембург присуствуваа претседателот Борис Тадиќ и министерот за надворешни работи Вук Јеремиќ.
На 1 мај Коштуница рече дека рускиот министер за надворешни работи Сергеј Лавров бил во право кога рекол дека треба да се потпише (ДСА). Но,еден ден подоцна,на 2 мај 2008 година,тој вети дека ќе го поништи договорот по изборите,нарекувајќи го “трик”,”Договор на Солана” и” попишвање на Тадиќ-Дјелиќ (ДСА)”.
По српските парламентарни избори во 2008 година,се формира нова влада и парламентарно мнозинство,а опозицијата која што го потпиша (ДСА) остана без политичка моќ.” Еден од првите чекори на новата влада ќе биде да го достави  Договорот за стабилизација и асоцијација со Европската Унија на парламентот за ратификација.”изјави новиот српски премиер Мирко Цветковиќ.На 9 септември 2009 г. парламентот на Србија го ратификува Договорот за стабилизација и асоцијација (ДСА) со ЕУ.Европската комисија(ЕК) го поздравува ратификувањето на Договорот за стабилизација и асоцијација(ДСА) од страна на српскиот парламент.
На 15 септември 2008 г. Холандија го замрна делот од претпристапниот (ДСА) со Србија поврзан со трговијата.
На 16 октомври 2008 г.српската влада еднострано одлучи да започне со реализирање на делот поврзан со трговијата од привремениот Договор за трговија со ЕУ почнувајќи од 1 јануари 2009 г. (загради): најбрз можен датум
1 Преговорите за Црна Гора започнаа во ноември 2005год.додека беше дел од државната заедница Србија и Црна Гора. Спроведени се посебни технички преговори во однос на прашања под државна организациона надлежност. Во јули 2006 г. дадено е овластување за почеток на директни преговори со Црна Гора.На 26 јули започнаа директните преговори и завршија на 1 декември 2006 г.
2 Во ноември 2005 г. започнаа преговорите со Србија.(како дел од државната заедница Србија и Црна Гора,изменет мандат од јули 2006год.).
3 За Косово,делумно признатата отцепена покраиона на Србија,преговорите започнаа во 2003 и се́ уште траат.Мслењата на членовите на ЕУ се разидуваат во врска со тоа како точно да се продолжи со новиот процес за стабилизација и асоцијација САП во Косово,затоа што некој од членовите се спротивставуваат на неговата независност.
Шумарски резерват Хурулу
Шумарскиот резерват Хурулу од Шри Ланка бил назначен како Биосферен резерват во јануари 1977 година. Шумскиот резерват е важно живеалиште на слонот од Шри Ланка. Шумарскиот резерват Хурулу претставува сува зимзелена шума во сува зона на Шри Ланка. Постојат многу други заштитени области сместени околу шумарскиот резерват Хурулу, т.е. Строгиот природен резерват Ритигала, природните резервати Минерија-Гиритхале и Махавели за поплави, Националниот парк Васгамува и светилиштето Кахала-Палекеле Издлабен на работ на резерватот за шуми Хурулу е Еко паркот кој нуди џип-сафари.
Флора и фауна
Chloroxylon swietenia (синхалска „Бурута“), Manilkara hexandra („Палу“) и Diospyros ebenum („Калувара“) се доминантни видови дрвја. Индиската ѕвездена желка, џунглевска птица од Шри Ланка, слон од Шри Ланка, шриланечки леопард и мачка со 'рѓосани точки се меѓу загрозените видови на шумарскиот резерват.
Влијание врз човекот
Нема запис за бројот на луѓе кои живеат во шумарскиот резерват. Одгледување на смени е нивното главно средство за живот. Слонот од Шри Ланка е познат по своето миграциско однесување и тоа го прави особено во сувата сезона помеѓу шумите сместени околу оваа област. Проширувањето на населените места и расчистувањето на шумите резултирало во судир меѓу човекот и слонот. Транслокацијата е конвенционално решение донесено за решавање на проблемот.
Но, преместувањето не било добро решение бидејќи некои од слоновите кои биле преместени се враќаат во нивното првобитно живеалиште. Неодамна е забележан возрасен мажјак со една бивна на прошетка, минувајќи низ шумата Хурулу за да стигне до својот дом, патувајќи цел месец 243 км откако бил преместен во националниот парк Сомаватија, оддалечен 93 километри по права линија. Неговите талкања биле следени од радио јака. За ваквите враќања е заслужна силната приврзаност на слоновите кон нивниот дом.
Соборени светла
Соборени светла или средни светла – делови од возилата кои служат за осветлување и се користат за осветлување на патот ноќе или во услови на намалена видливост. Истите служат и возилата да бидат лесно забележливи од другите учесници во сообраќајот.
Користење
Во сообраќај на пат, дење и ноќе, за време на управување со возилото, возачот на возилото задолжително треба да ги има запалено најмалку соборените светла за осветлување на патот.
Предвиденото користење на соборените светла и дење е со цел зголемување на безбедноста во сообраќајот. За зголемување на безбедноста на патиштата Европската комисија дала препорака сите возила произведени после 2011 година да бидат опремени со дневни светла. Во Македонија употребата на дневни светла не е законски регулирана.
Користење на дневни светла (соборените или посебните дневни светла) е задолжително покрај другите и во следниве земји (нецелосен список): Австрија, Бугарија (од 1 ноември до 1 март), Данска, Естонија, Исланд, Италија, Канада, Кипар, Летонија, Литванија, Македонија, Молдавија, Норвешка, Полска, Словенија, Србија, Унгарија, Финска, Црна Гора, Чешка, Швајцарија и Шведска.
Батенте гитара
Гитарата батенте (италијански: chitarra battente) е важен жичен инструмент во италијанската популарна музика. Гитарата батенте е помала отколку класичната гитара, и во денешно време се свири вообичаено со четири или пет жици и се користи воглавно во Калабрија, со цел да ги придружува вокалите.
Знаме на Грузиската Советска Социјалистичка Република
Знамето на Грузиската Советска Социјалистичка Република било усвоено на 11 април 1951 година од страна на владата на Грузиската ССР. Било во уотреба до 14 ноември 1990 година кога било заменето со првобитното знаме на Грузија.
Младотурска револуција
Младотурска револуција — голем општествен пресврт во Отоманското Царство во 1908 г. против апсолутизмот на султанот Абдул Хамид II. Револуцијата била крената од Младотурците кои имале формирано својата партија уште во 1889 година.
Знаме на Грузиската Советска Социјалистичка Република
Историја
Во 1922 година, знамето било црвено и со кириличен натпис ССРФ во горниот лев агол.
Надворешни врски
Flagge Georgiens
Младотурска револуција
Причини
Во почетокот на XX век големите европски сили вршеле притисок врз Османлиското Царство за реформи во земјата. Иста цел имале и младата турска интелигенција која била свеснa дека султанската власт е сериозно поткопaна и дека мора да дојде до промени. Османлиските власти за подготвувањето на современите специјалисти во воената област ги испраќале своите офицери на обука во европските држави. Но османлиските офицери освен со воени знаења во земјата се враќале и со либерални идеи.
Почеток на револуцијата
Во текот на овој период Големите сили постојано барале спроведување на реформи од империјата главно во Македонија. Овие барања го забрзале почетокот на Младотурската револуција. Солунскиот воен комитет ја подготвувал воената револуција, а Парискиот комитет се занимавал со политички работи. Така дошло до првите немири меѓу војската во Солун, Едрене, Скопје и Битола. На 3 јули 1908 година во Ресен младиот офицер Ахмед Нијази-бег организирал прва востаничка чета заминувајќи во најблиската шума во знак на протест против султанот и барање за враќање на уставот од 1876 година. Слоганите на Младотурците биле Слобода, еднаквост и братство кое го покажало влијанието на Француската револуција. На 6 јули излегол и мајор Енвер бег, кој потоа станал водач во младотурското движење. Османлиската влада се обидувала да го изгасне овие први чекори на Младотурската револуција преку префрлање на војници од Едрене и Солун.
Наскоро востанието се проширило низ цела Македонија. Битола била заземена на 22 јули и при тоа биле ослободени сите политички затвореници: Македонци и Албанци. Исто така сите телефонски централи во Македонија биле заземени и од таму започнало да се праќаат телеграми до престолнината. Настанало општо збратимување меѓу до вчера закрвените народи. На 22 јули до султанот бил упатен дводневен ултиматум да го врати Уставот, а на 23 јули во Солун избувнале масовни демонстрации организирани од Младотурците, на кои учествувале околу 30.000 луѓе. И во Солун биле ослободени политичките затвореници.